Uche Ekwunife
Uche Lilian Ekwunife (née Ogudebe an haife ta a ranar 12 ga watan Janairun shekarar alif 1970), 'yar Siyasar Najeriya ce kuma memba a Majalisar Dattawan Najeriya ta 9 da ke wakiltar mutanen Anambra ta Tsakiya ta Sanatan ta Anambra kuma tana daya daga cikin matan sanatoci masu matukar tasiri a Majalisar.

Rayuwar farko da ilimi 
Ekwunife an haife ta a ranar 12 ga watan Disamba, shekarar alif 1970, a Igbo-Ukwu, Anambra ga Emmanuel da Lucy Ogudebe. Ekwunife ta halarci Jami'ar Calabar sannan ta kammala karatun ta na digiri a fannin kasuwanci da lissafi a shekarar alif 1993. Ta ci gaba da samun digiri na MBA daga Jami'ar Nnamdi Azikiwe a shekarar 2002.

Ekwunife ta yi aikin banki inda ta zama manajan yanki. Ta auri wani dan kasuwa daga yankin Nri Anaocha LGA. Ita da Cif Larry Ekwunife suna da yara.

Harkar siyasa 

Ekwunife ta tsaya zaben har sau biyu ba tare da nasara ba. An zabe ta a matsayin wakiliya a shekarar 2007 don mazabar Anaocha/Njikoka/Dunukofia ta Anambra. Tana daga cikin mata 11 da aka zaba a 2007 wadanda aka sake zabarsu a 2011 lokacin da karamar majalisar ta  kusan kashi 95% na maza. Sauran matan da aka zaba sun hada da Juliet Akano, Mulikat Adeola-Akande, Abike Dabiri, Nkiru Onyeagocha, Nnena Elendu-Ukeje, Olajumoke Okoya-Thomas, Beni Lar, Khadija Bukar Abba-Ibrahim, Elizabeth Ogbaga da kuma Peace Uzoamaka Nnaji.

A 2015, an zabe ta a Majalisar Dattawan Najeriya. Tana daga cikin mata shida da aka zaba a Majalisar Dokoki ta 8. Sauran matan sun kasance Rose Okoji Oko, Stella Oduah, Fatimat Raji Rasaki, Oluremi Tinubu and Binta Garba.  Ekwunife ta ci zaben 2015 ne ta hanyar sauya sheka daga wata jam’iyyar siyasa zuwa waccan. Saboda wannan ne aka kalubalanci zabinta kuma a watan Disambar 2015, aka ayyana kujerarta babu kowa. Ekwunife ta kasa samun tsohuwar jam'iyyarta ta siyasa don mara mata baya a zaben cike gurbi na tsohon kujerar ta.

Ta ci zaben sanata na 2019, mai wakiltar Anambra ta Tsakiya, Najeriya. Ta sake yin irin wannan zaben a zaben majalisar dattijai na shekarar 2015, a Najeriya, amma ta sha kaye a hannun Sanata Victor Umeh.

Manazarta